
	1.
	Noteikumu konsolidētā versija
 Apdrošināšanas periodu pierādīšanas, aprēķināšanas un uzskaites kārtība, kā arī šo periodu aprēķināšanas nosacījumi
	Priekšlikums
Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.1 punkts noteic, ka normatīvā akta grozījumus sagatavo, ja normatīvo aktu nepieciešams grozīt pēc būtības. Redakcionālus precizējumus sagatavo vienlaikus ar normatīvā akta grozījumiem pēc būtības.
Ievērojot minēto, kā arī to, ka Ministru kabineta noteikumu projekts "Grozījumi Ministru kabineta 2002. gada 23. aprīļa noteikumos Nr. 165 "Apdrošināšanas periodu pierādīšanas, aprēķināšanas un uzskaites kārtība"" (turpmāk – projekts) neparedz grozījumus pēc būtības, bet paredz tikai tehniskus grozījumus Ministru kabineta 2002. gada 23. aprīļa noteikumu Nr. 165 "Apdrošināšanas periodu pierādīšanas, aprēķināšanas un uzskaites kārtība" (turpmāk – noteikumi) nosaukumā un 1. punktā, lūdzam izvērtēt iespēju projektā ietvertos grozījumus turpināt virzīt tad, kad tiks paredzēti citi grozījumi noteikumos pēc būtības.
Piedāvātā redakcija
-
	Ilze Māliņa (TM)

	2.
	Noteikumu konsolidētā versija
1. Noteikumi nosaka likuma "Par valsts pensijām" pārejas noteikumu 1. un 2.punktā noteikto apdrošināšanas periodu pierādīšanas, aprēķināšanas un uzskaites kārtību, kā arī šo periodu aprēķināšanas nosacījumus.
	Priekšlikums
Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka Ministru kabineta noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam.
Ievērojot minēto, lūdzam precizēt projektā paredzēto noteikumu 1. punktu atbilstoši likuma "Par valsts pensijām" pārejas noteikumu 2.1 punktā noteiktajam pilnvarojumam Ministru kabinetam (proti, aizstāt vārdus "pierādīšanas, aprēķināšanas" ar vārdiem "aprēķināšanas, pierādīšanas").
Papildus lūdzam attiecīgi precizēt arī projektā paredzēto grozījumu noteikumu nosaukumā.

-

